
	 Comisia pentru agricultură, silvicultură, industrie alimentară şi servicii  specifice
	Bucureşti, 31.05.2010
Nr.24/404


RAPORT 
asupra propunerii legislative  pentru modificarea şi completarea Legii cooperaţiei agricole nr.566/2004, modificată prin Legea nr.32/2007
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea şi completarea Legii cooperaţiei agricole nr.566/2004, modificată prin Legea nr.32/2007, transmisă cu adresa nr.Pl.x 303 din 17 iunie 2009, înregistrată sub nr.24/402/18.06.2009.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
 Propunerea legislativă are ca obiect de reglementare modificarea şi completarea Legii cooperaţiei agricole nr.566/2004, cu modificările şi completările ulterioare, în vederea creşterii încrederii potenţialilor membri în această formă de organizare. 
Propunerea legislativă pentru modificarea şi completarea Legii cooperaţiei agricole nr.566/2004, modificată prin Legea nr.32/20047 face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat  în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 23 de deputaţi, din totalul de 27 membri ai comisiei. 
Propunerea legislativă a fost respinsă cu majoritate de voturi, înregistrându-se 22 de voturi pentru şi 1 abţinere, în şedinţa din 26 mai 2010, pentru următorul considerent:
·  Pentru a nu transforma regimul juridic al cooperaţiei agricole într-un regim juridic comparabil cu cel al societăţilor comerciale. 
Propunerea  legislativă a fost respinsă de Senat în şedinţa din 9 iunie 2009.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

